জনকণ্ঠ ডেস্ক ॥ রেললাইনের ওপর এবং পাশে দাঁড়িয়ে দশেরার রাবণ পোড়ানো দেখছিলেন কয়েকশ মানুষ। আর সেই ভিড়ের ওপর দিয়েই দুরন্ত গতিতে চলে গেল ট্রেন। শুক্রবার সন্ধ্যায় ভয়াবহ এই দুর্ঘটনা ঘটল ভারতের পাঞ্জাবের অমৃতসরের চৌরি বাজার এলাকায়। প্রাথমিকভাবে জানা গেছে, মৃতের সংখ্যা কমপক্ষে ৬০। আহত বহু। মৃতের সংখ্যা আরও বাড়তে পারে বলে জানিয়েছেন পুলিশ এবং উদ্ধারকারীরা। খবর আনন্দবাজার অনলাইনের।